SF-rådmand Brian Dybro (SF) er oppe i det røde felt, efter at museumsdirektør Torben Grøngaard Jeppesen har kaldt Odense kommunens forslag om at afvise tobakspenge for rablende. - Han skal være loyal, fastslår Dybro. Odense Bys Museers bestyrelse

Annonce

- Man har en museumsdirektør, der udtaler sig om sine chefers forslag ved at kalde det rablende. Det er at gå langt over stregen. Han er embedsmand, og han skal lige om lidt udføre de beslutninger, vi gennemfører. Uanset hvad han måtte mene om det. Sådan lyder kritikken fra rådmand Brian Dybro efter, at museumsdirektør for Odense Bys Museer, Torben Grøngaard Jeppesen til Fyens Stiftstidende udtalte, at politikerne "blander æbler og pærer, når de mikser kulturstøtte med en lokal sundhedskampagne", og at det er ”rablende” at ville nægte at modtage donationer fra tobaksindustrien. Mseumsdirektøren reagerede på tiltag fremsat af Odense Kommunes sundhedsudvalg, der går på, at ”arrangementerne (i Odense Kommune, red.) ikke sker med finansiering fra tobaksindustrien, ligesom der ikke reklameres for tobaksprodukter i forbindelse med arrangementerne”.

Røgfri kommune Odense vil som den første kommune i Danmark være røgfri i 2030 med den første røgfri generation i 2025. Sundhedsudvalget i Odense Kommune præsenterede tirsdag den 23. april et oplæg med en række tiltag for at gøre Odense røgfri. Tiltagene indebærer, at Odenses legepladser og Odense Stadion gøres røgfrie per 1. november. Det samme gælder for Kongens Have, Munke Mose, Eventyrhaven og Lotzes Have, som fra 1. november gøres røgfrie i en forsøgsperiode på halvandet år. Endeligt indebærer tiltaget, at der i 2019 skal indledes dialog med nuværende aftaleparter, i 2020 med eksterne aftaleparter og i 2022 med aftaleparter til kommende arrangementer. Fælles for alle tre dialoger er, at de skal omhandle, at "arrangementer ikke sker med finansiering fra tobaksindustrien". Det fremgår af Sundhedsudvalgets referat. Oplægget vil blive diskuteret på et af de kommende økonomiudvalgsmøder.

Annonce

Har ikke tænkt sig om

SF’er Brian Dybro understreger, at han aldrig har oplevet en embedsmand på Torben Grøngaard Jeppesens niveau kalde et politisk forslag for rablende. Brian Dybro mener, at en sådan udtalelse er langt over grænsen og ikke noget, en embedsmand må gøre. Brian Dybro, har Torben Grøngaard Jeppesen ikke sin ytringsfrihed? - Jo, selvfølgelig har han ytringsfrihed. Og den må han bruge ligeså tosset han vil. Så han må mene og sige, hvad han vil, men samtidig synes du, det er langt over stregen at kalde et forslag for rablende. Du er nødt til at forklare, hvor grænsen går. - Torben Grøngaard må skrive alle de debatindlæg, han vil som Torben Grøngaard. Men når han udtaler sig som museumsdirektør, skal han tænke sig om. Og dét synes jeg ikke, han har gjort. Hvis det er Odense Bys Museers holdning, er jeg meget overrasket. Og det tror jeg ikke, det er.

Annonce

Bestyrelsesformand støtter Grøngaard